Sverre Hoëm

Sverre Hoëm (1885–1966) var en norsk jurist og politiembetsmann.

Hoëm tok lærerskoleeksamen i Tromsø i 1906 og arbeidet deretter som folkeskolelærer i Polmak og i den høyere skolen i Kristiania (Oslo). Han tok examen artium i 1912 og juridisk embedseksamen i 1917.

Etter juridikum ble Hoëm dommerfullmektig i Hammerfest, før han i 1919 ble politifullmektig i Vadsø. Han ble politimester i Vestfinnmark i 1921, og hadde stillingen frem til 1944. Fra 1945 til 1955 var Hoëm politimester i Molde. Etter å ha tatt avskjed fra politiet arbeidet Hoëm som overrettssakfører i Molde.

Politisk tilhørte Hoëm partiet Venstre, og han var formann i Hammerfest Venstre fra 1922 til 1935. Fra 1926 til 1940 satt han i formannskapet i Hammerfest. Hoëm hadde også en rekke andre verv i byen og regionen, blant annet styreformann i Norges Banks avdeling i Hammerfest fra 1927 til 1942.

Sverre Hoëm var gift med Anna, født Røskeland. De hadde tre barn, blant dem senere fiskeriminister Knut Hoem.

Referanser 

Norske politimestere
Norske advokater
Lokalpolitikere i Hammerfest
Venstre-politikere i Finnmark